Զառա Արամյան

**Զառա Ֆելիքսի Արամյան** (), հայ հեռուստառադիոհաղորդավար, դերասան, Հայաստանի մշակույթի վաստակավոր գործիչ (2014), Հայաստանի ժուռնալիստների միության խորհրդի անդամ (1994 թվականից)։ 

## Կրթություն
Ավարտել է Երևանի թիվ 30 միջնակարգ դպրոցը։ 1981- 1985 թվականներին հաճախել է Հ․ Ֆուչիկի անվան պատանի լրագրողների դպրոց։ 1988-95 թվականներին սովորել է Երևանի պետական համալսարանի Ռուսաց լեզվի և գրականության ֆակուլտետի ժուռնալիստիկայի բաժնում, ստացել է ռուսաց լեզվի մանկավարժի և լրագրողի որակավորում:

1988-1995 թվականներին, սովորելուն զուգահեռ, եղել է «Պետական համալսարան» ուսանողական թերթի խմբագիրը: 1989 թվականից տպագրվել է «Կոմսոմոլեց», «Էպոխա», «Հայելի» պարբերականներում:

1991-1993 թվականներին եղել է ՀՀ ակադեմիկոս Լևոն Մկրտչյանի մի շարք գիտական գրքերի խմբագրական կազմում:

1991 թվականին ՀԽՍՀ մշակույթի վաստակավոր գործիչ Շահեն Թաթիկյանի «Հայաստանի երիտասարդ հեղինակներ» ժողովածուի մեջ լույս են տեսել երիտասարդ Զառա Արամյանի թվով 7 էսսեները՝ նվիրված Հայաստանին:

## Գործունեություն

### Ռադիո և հեռուստատեսություն
1993-1996 թվականներին աշխատել է Հայաստանի ազգային ռադիոյի՝ արտասահմանի համար տրվող հաղորդումների «Հայաստանի ձայն» խմբագրությունում՝ որպես նորաստեղծ ռուսալեզու բաժնի ղեկավար, որտեղ վարել և խմբագրել է բազմաթիվ հասարակական, քաղաքական, մշակութային հաղորդումներ Սփյուռքի համար:

1996-2002 թվականներին աշխատել է «Հայաստանի ձայն» խմբագրությունում՝ որպես գլխավոր խմբագրի տեղակալ:

1993-2002 թվականներին՝ Հայաստանի ազգային ռադիոյում աշխատելու տարիներին, հեղինակել է «Հյուր Զառայի մոտ» ռադիոհաղորդումը, որը 1996 թվականից տեղափոխվել է հեռուստատեսություն և անվանվել «Համով զրույց», որն էլ վարում էր մինչ օրս:

2003-2018 թվականներին աշխատել է Հայկական Երկրորդ հեռուստաալիքում:

2015 թվականից  «Վերածնունդ» մշակութային միջազգային մրցույթ-փառատոնի կազմկոմիտեի և հանձնաժողովի անդամ է:

2017 թվականից Հայաստանի Ժուռնալիստների միության վարչության անդամ է:

2018 թվականից «ՍանՌեմո» մանկապատենական երգի միջազգային փառատոնի Հայաստանյան ներկայացուցիչ և հանձնաժողովի անդամ է:

1995 թվականից նկարահանվել է 300-ից ավելի հեռուստանախագծերում:

### Դերասանական գործունեություն

* Ունի դերասանական հարուստ փորձ, նկարահանվել է բազմաթիվ ֆիլմերում։
* 1996 թվական - «Մեր բակը»
* 1998 թվական - «Մեր բակը 2»
* 2008 թվականին խաղացել է «Իրական պատմություններ» նովելում և վարել է «Ակկորդ» հաղորդումը:
* 2011 թվականին Վ. Սահակյանի «Կատաղածները» ներկայացման մեջ խաղացել է գլխավոր հերոսի դերը:
* 2012 թվականից նկարահանվել է Հայկական Երկրորդ հեռուստաալիքի «Կադրերի բաժին» հաղորդման մեջ` որպես գլխավոր դերակատար:

## Պարգևներ և մրցանակներ

* 2014 - ՀՀ Նախագահի կողմից արժանացել է Հայաստանի մշակույթի վաստակավոր գործչի կոչման:
* 2015 - Արհեստավարժ լրագրողական գործունեություն ծավալելու համար ՀՀ ԱԺ նախագահի կողմից արժանացել է պատվոգրի:
* 2015 - Համազգային Վստահություն Խորհրդի կողմից «Մեծ ճանաչում և համակրանք» անվանակարգում արժանացել է «Հայուհի 2015» կոչման:
* 2015 - «AAD» կայքի կողմից հեղինակային «Համով զրույց» հաղորդաշարը ճանաչվել է տարվա լավագույն հաղորդում:
* 2016 - «Պառլամենտ» հասարակական-քաղաքական ամսագրի կողմից ճանաչվել է «Հանրության համակրանքին արժանացած Տարվա Սիրված Հայուհի կոչմանը»:
* 2016 - Համազգային Վստահություն Խորհրդի կողմից պարգևատրվել է «Վստահության Վարկանիշ 2016» պատվոգրով:
* 2017 - Համազգային Վստահություն Խորհրդի կողմից պարգևատրվել է «Ժողովրդի կողմից սիրված և բարձր վարկանիշ ունենալու» պատվոգրով:
* 2016 - Խաղացել է «Բարի լույս» գեղարվեստական ֆիլմում՝ որպես գլխավոր դերակատար, որը 2017 թվականին «Ոսկե Ծիրան» միջազգային 13-րդ կինոփառատոնի շրջանակներում արժանացել է «Ոսկե Ծիրանի»

## Անձնական կյանք
Ամուսնացած է, ունի երկու երեխա։ Դուստր՝ Էլեն Գասպարյան, որդի՝ Գուրգեն Գասպարյան:

## Ծանոթագրություններ

## Արտաքին հղումներ
* Զառա Արամյան.“Միայն մեկ մարդ կա, ով իրավամբ գիտի իմ համով լինելը:)”

Կատեգորիա:Հայ հաղորդավարներ
Կատեգորիա:Հայ դերասաններ